CELEX: 62020TN0555
Language: fi
Date: 2020-09-03 00:00:00
Title: Asia T-555/20: Kanne 3.9.2020 – QB v. EKP

26.10.2020   
            
            
               FI
            
            
               Euroopan unionin virallinen lehti
            
            
               C 359/14
            
         
      Kanne 3.9.2020 – QB v. EKP
      (Asia T-555/20)
      (2020/C 359/19)
      Oikeudenkäyntikieli: ranska
      
         Asianosaiset
      
      
         Kantaja: QB (edustaja: asianajaja L. Levi)
      
         Vastaaja: Euroopan keskuspankki (EKP)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  ottamaan kanteen tutkittavaksi ja hyväksymään sen,
               
            ja täten
      
                  —
               
               
                  kumoamaan 8.10.2019 laaditun vuoden 2015 arviointikertomuksen
               
            
                  —
               
               
                  sikäli kuin se on tarpeen, kumoamaan 7.2.2020 ja 24.6.2020 tehdyt päätökset, joilla hylättiin kantajan oikaisuvaatimus ja valitus,
               
            
                  —
               
               
                  velvoittamaan vastaajan suorittamaan aineettomasta vahingosta korvausta, jonka kohtuulliseksi määräksi arvioidaan 15 000 euroa
               
            
                  —
               
               
                  velvoittamaan vastaajan korvaamaan kaikki oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste perustuu SEUT 266 artiklan ja arviointioppaan rikkomiseen, koska kantajan osalta ei suoritettu uutta arviointia vaan alkuperäisen arviointikertomuksen sisältö ainoastaan kopioitiin edelleen.
               
            
                  2)
               
               
                  Toinen kanneperuste perustuu arviointioppaan ja menettelysääntöjen rikkomiseen ja huolenpitovelvoitteen loukkaamiseen, koska kantajan arviointikertomuksessa ei yksilöidä keinoja työsuorituksen parantamiseksi eikä vahvisteta tavoitteita siten kuin arviointioppaassa edellytetään.
               
            
                  3)
               
               
                  Kolmas kanneperuste perustuu ilmeiseen arviointivirheeseen riidanalaisessa arviointikertomuksessa kyseisessä kertomuksessa käytettyjen tosiseikkojen arvioinnin osalta.